arnastofnun/IGC-2024 huggingface dataset:
Meuse

Meuse, eða Maas á hollensku, er fljót sem á upptök í Frakklandi og flæðir í gegnum Belgíu og Holland. Lengd þess er 925 kílómetrar og er hún notuð sem samgönguæð á neðri stigum. Meuse myndar stórt óshólmasvæði með fljótunum Rín og Scheldt.
Suðurbæjarlaug

Suðurbæjarlaug er sundlaug í Hafnarfirði á Íslandi. Hún var opnuð árið 1989. Í "Suðurbæjarlaug" fá finna tvær vatnsrennibrautir, keppnislaug, þrír heitir pottar, barnapottur og innisundlaug hugsuð fyrir ungbarnasund. Einnig má þar finna líkamsrækt í kjallaranum.
Túnuxi

Túnuxi (fræðiheiti; "Tachinus corticinus") er bjöllutegund sem er ættuð frá Evrópu og hefur fundist í austurhluta N-Ameríku og Íslandi.
Aron

Aron er íslenskt karlmannsnafn. Það kemur frá hebreska nafninu Aharon sem þýðir „Hinn sterki“.

Dreifing á Íslandi.
Kjarrsveifa

Kjarrsveifa (fræðiheiti: "Syrphus ribesii") finnst helst á láglendi á Íslandi og er áberandi með gulan og svartan lit áþekkt geitungum og býflugum. Lirfurnar éta blaðlýs, en flugurnar nærast á blómasafa og frjókornum. Hún líkist mjög skyldri tegund: blómsveifu ("Syrphus torvus").

Heimsútbreiðslan er holarktísk.
Kerfilsfluga

Kerfilsfluga (fræðiheiti: "Thricops longipes") er norður-evrasísk flugutegund sem er algeng um allt Ísland. Hún er svo lík hvannaflugu (Thricops cunctans) að þær verða ekki greindar að nema með smásjárskoðun.
Hærupysja

Hærupysja (fræðiheiti: "Coleophora algidella") er fiðrildi í pysjufiðrildaætt. Útbreiðsla hærupysju er í Evrópu og hefur einnig fundist í Kína. Hún finnst alls staðar á láglendi á Íslandi, þó helst sunnan til.

Fiðrildin eru gul, með 11–13 mm. vænghaf.

Lirfurnar nærast á fræjum vallhæru (Luzula multiflora) og ýmissa annarra grasa.
Binni Glee

Brynjar Steinn Gylfason (8. september 1999), betur þekktur sem Binni Glee er íslenskur áhrifavaldur og raunveruleikastjarna. Binni varð vinsæll á Snapchat árið 2016 og kom m.a. fram í þáttunum Snapparar á Stöð 2. Binni Glee hefur notið mikilla vinsælda í raunveruleikaþáttunum Æði á Stöð 2. Binni Glee er mjög þekktur áhrifavaldur á Íslandi.
Birkiglyrnuætt

Birkiglyrnuætt (fræðiheiti: "Hemerobiidae") er flugutegund af netvængjubálki. Bæði lirfur og fullvaxnar flugur eru rándýr. Fjórar tegundir finnast hérlendis (t.d. "birkiglyrna"), þar af þrjár nýkomnar.

Ættkvíslir.

Undirættir eru:
Auðkell

Auðkell er íslenskt karlmannsnafn.
Kandahar

Kandahar er næststærsta borg Afganistans og er í suðurhluta landsins. Íbúar eru um 650.000 (2021). Borgin er höfuðborg samnefnds héraðs og er ein mikilvægasta borg pastú-mælandi fólks. Hún er í rúmlega 1000 metra hæð.

Alexander mikli lagði grunninn að eldri hluta Kandahar á 4. öld fyrir Krist. Borgin hefur verið bitbein ýmissa ríkidæma yfir söguna en hún er á strategísku svæði þar sem suður-, mið- og norður-Asía mætast. Talibanar réðust á borgina sumarið 2021 og hafa þar nú yfirráð.
Mjaðurtarlús

Mjaðurtarlús (fræðiheiti: "Macrosiphum cholodkovskyi") er blaðlús sem lifir aðallega á mjaðurtarættkvísl (Filipendula).
Álfgeir

Álfgeir er íslenskt karlmannsnafn.

Dreifing á Íslandi.
Bandaríska karlalandsliðið í körfuknattleik

Bandaríska karlalalandsliðið í körfuknattleik er fulltrúi Bandaríkjanna á alþjóðamótum í körfuknattleik karla. Liðið er það sigursælasta á Ólympíuleikunum frá upphafi og var ósigrað allt til ársins 1972 þegar það tapaði á lokasekúndum í úrslitaleik gegn Sovétríkjunum.

Árið 1992 fékk liðið gælunafnið "Draumaliðið" (Enska: Dream Team) þegar NBA leikmenn fengu að vera hluti af leikmannahóp í fyrsta sinn eftir að FIBA breytti regluverki sínu. Árið 2006 töpuðu Bandaríkin undanúrslitaleik Heimsmeistaramótsins gegn Grikkjum í Japan 95-101. Bæði 2010 og 2014 urðu Bandaríkin hins vegar aftur heimsmeistarar.
Ársæll

Ársæll er íslenskt karlmannsnafn.

Dreifing á Íslandi.
Vilfredo Pareto

Vilfredo Pareto (15 júlí 1848 - 19 ágúst 1923) var ítalskur verkfræðingur, félagsfræðingur og hagfræðingur. Framlög Pareto til hagfræðinnar voru margvísleg, þar á meðal framlög til rannsókna á tekjudreifingu og efnahagslegri hagkvæmni. Pareto var lærisveinn Léon Walras og tók við stöðu hans sem prófessor í hagfræði við Lausanne háskóla í Sviss, og er því oft kenndur við Lausanne-skólann í hagfræði.

Ævi og störf.

Pareto fæddist í París, en faðir hans, sem var ítalskur markgreifi, hafði flúið Ítalíu vegna stjórnmálaskoðana sinna. Móðir hans var frönsk. Pareto ólst upp á Ítalíu þar sem hann nam bókmenntir, verkfræði og stærðfræði. Innsýn hans og þekking á verkfræði og verkfræðilegu jafnvægi í aflfræði höfðu áhrif á hagfræðikenningar hans.

Á milli áranna 1870 og 1880 starfaði Pareto í viðskiptum og iðnaði. Hann tók virkan þátt í þjóðfélagsumræðunni og skrifaði í anda frjálslyndisstefnunnar. Hann nam hagfræði hjá Walras, einum af upphafsmönnum jaðargreiningar og nýklassískrar hagfræði. Auk rita um hagfræðileg málefni skrifaði Pareto töluvert um félagsfræði og eru framlög hans til félagsfræði síst minni en til hagfræði. Kenningar Pareto í félagsfræði teljast til fyrstu vísindalegu kenninganna í greininni, en þær gengu út á að þjóðfélagsþróun einkenndist ekki af línulegri þróun, heldur endurtæki hún sjálfa sig í ferli hringrásar (e. Social Cycle Theory.)

Meðal helstu rita Pareto voru "Cours d’economie politique" sem kom út á árunum 1896-7 og fjallaði um tengingu náttúruvísinda og hagfræðinnar. Bókina "Manual of Political economy" gaf hann út árið 1906  sem varð síðar grunnur að velferðarhagfræði í jafvægiskenningunni (general equilibrium theory).

Pareto hagkvæmni.

Pareto studdist við stærðfræðilega aðferðarfræði Walras í hagfræðilegum rökleiðslum sínum. Hann notaði bæði við stærðfræðilega greiningu Walras á framboð og eftirspurn, auk þess að þróa eigin kenningar um eftirspurn neytanda á markaði. Hann byggði á módeli Walras og sýndi fram á að frjáls samkeppni skilaði hámarks-velferð og hámarksskilvirkni. Jafnvægisstaða þar sem ekki er hægt að bæta kjör eða ábata neins án þess að rýra kjör eða ábata annars hefur verið köllum Pareto hagkvæmni.

Pareto-hagkvæmni, (e. "Pareto optimality" eða "Pareto efficiency)" þegar um endurúthlutun auðæfa er að ræða  þar sem í það minnsta einn þátttakandi getur náð efnahagslegum framförum án þess að minnka velsæld annars sem og að ef mörkuðum tekst að greiða fyrir öllum mögulegum hagstæðum viðskiptum er talað um að markaðurinn hafi náð Pareto-hagkvæmni.
Áslákur

Áslákur er íslenskt karlmannsnafn.

Dreifing á Íslandi.
Jens Christian Christensen

Jens Christian Christensen eða J.C. Christensen (21. nóvember 1856 – 19. desember 1930) var danskur kennari og stjórnmálamaður sem gegndi stöðu forsætisráðherra Danmerkur frá 1905-08.

Ævi og ferill.

J.C. Christensen fæddist á Jótlandi. Hann var af bændafólki kominn og hóf ungur að vinna hefðbundin landbúnaðarstörf. Hann þótti góður námsmaður en naut þó ekki langrar skólagöngu. Að námi loknu gerðist hann kennari og tók þátt í sveitastjórnarmálum.

Hann var kjörinn á þing árið 1890 og skipaði sér í sveit með frjálslyndari armi Venstre sem leiddur var af Christen Berg. Hópurinn barðist gegn tilraunum hófsamari meðlima Venstre til að starfa með Hægriflokknum. Berg lést árið 1891 og tók J.C. Christensen við leiðtogahlutverkinu í hópnum. Árið 1895 varð hann formaður fjárlaganefndar þingsins, sem gerði ríkisstjórnum þeirra ára lífið leitt en þær höfðu ekki meirihluta í neðri deild þingsins.

Árið 1897 varð hann formaður "Venstrereformpartiet", frjálslynds flokksbrots úr Venstre sem stofnað var tveimur árum fyrr. Hreyfingin aðhylltist friðarstefnu og var J.C. Christensen jafnframt um tíma formaður dönsku friðarsamtakanna.

Þegar þingræði var tekið upp í Danmörku árið 1901 varð J.C. Christensen ráðherra kirkju- og menntamála í stjórn Deuntzer og var hann í raun talinn hinn raunverulegi foringi stjórnarinnar. Á þessum árum voru gerðar umfangsmiklar breytingar á skipulagi skóla- og kirkjumála.

Í ársbyrjun 1905 tók J.C. Christensen við embætti forsætisráðherra. Valdatíð hans varð þó skemmri en ætlað var því árið 1908 varð stjórn hans að segja af sér vegna Alberti-hneykslismálsins. Síðar gegndi hann öðrum ráðherraembættum og beitt sér m.a. fyrir nýrri löggjöf um varnarmál. Hann varð síðast krikjumálaráðherra í stjórn Neergaard 1920-22.
Litáíska karlalandsliðið í knattspyrnu

Litáíska karlalandsliðið í knattspyrnu er er fulltrúi Litháen í knattspyrnu og er stjórnað af Litháíska knattspyrnusambandinu.
Spákonuvatn

Spákonuvatn er stöðuvatn rétt suðvestur af Trölladyngju og norður af Djúpavatni.

Tengill.

Ferlir - Spákonuvatn
Ástvaldur

Ástvaldur er íslenskt karlmannsnafn.

Dreifing á Íslandi.
Maria Ressa

Maria Angelita Ressa (f. 2. október 1963) er filippseysk-bandarískur blaðamaður og meðstofnandi og framkvæmdastjóri fréttavefsíðunnar "Rappler". Hún hafði áður unnið í tæpa tvo áratugi sem rannsóknarblaðamaður CNN í Suðaustur-Asíu. Ressa hlaut friðarverðlaun Nóbels árið 2021 ásamt rússneska blaðamanninum Dmítríj Múratov fyrir bar­áttu þeirra fyr­ir tján­ing­ar­frelsi í heima­löndum sínum.

Ressa hefur starfað sem yfirmaður fréttastofu CNN bæði í Jakarta í Indónesíu og í Maníla á Filippseyjum. Hún hefur jafnramt stýrt frétta­stofu stærstu sjón­varps­stöðvar Fil­ipps­eyja, ABS-CBN. Hún stofnaði "Rappler" árið 2012 ásamt tveimur starfssystrum sínum.

Árið 2020 var Ressa dæmd sek fyrir meiðyrði vegna brota gegn umdeildum lögum um netglæpi sem sett höfðu verið árið 2012. Dómurinn gegn henni var víða gagnrýndur af mannréttindahópum og blaðamönnum sem árás gegn fjölmiðlafrelsi.

Árið 2018 var Ressa í hópi blaðamanna sem bandaríska tímaritið "Time" útnefndi manneskju ársins fyrir baráttu þeirra gegn falsfréttum. Þann 13. febrúar 2019 var Ressa handtekin vegna ásakana um að "Rappler" hefði birt falsfréttir um viðskiptajöfurinn Wilfredo Keng. Fréttin, sem birt var árið 2012, fjallaði um tengsl hans við fyrrverandi dómara við hæstarétt landsins. Í júní 2020 var hún sakfelld af dómstóli í Maníla fyrir meiðyrði. Bent hefur verið á að fréttagreinin sem um ræddi var birt áður en netglæpalögin tóku gildi.

Þar sem Ressa er hávær gagnrýnandi Rodrigo Duterte, forseta Filippseyja, hefur víða verið litið á handtöku og sakfellingu hennar sem pólitíska aðför af hálfu ríkisstjórnarinnar. Ressa tók fyrsta viðtal sitt við Duterte á níunda áratugnum, þegar hann var borgarstjóri Davaó. Árið 2015, þegar Duterte var í framboði til forseta, tók Ressa við hann viðtal sem vakti heimsathygli þar sem hann viðurkenndi að hafa drepið þrjár manneskjur á borgarstjóratíð sinni. Eftir að Duterte var kjörinn forseti fór Ressa í auknum mæli að beina sjónum sínum að nettröllum úr hópi stuðningsmanna Duterte sem dreifðu falsfréttum á vefnum í þágu forsetans. "Rappler" fjallaði einnig um fíkniefnastríð Duterte og fjölda fólks sem hefur verið tekið af lífi án dóms og laga á stjórnartíð hans. Duterte hefur á móti sakað "Rappler" um að flytja falsfréttir og stjórn hans hefur sakað miðilinn um að stunda skattsvik.

Ressa er meðal 25 leiðtoga í Upplýsinga- og lýðræðisnefnd Blaðamanna án landamæra.
Ásthildur Lóa Þórsdóttir

Ásthildur Lóa Þórsdóttir (f. 20. nóvember 1966) er íslenskur grunnskólakennari og alþingismaður Flokks fólksins í Suðurkjördæmi. Ásthildur Lóa var kjörin á þing í alþingiskosningunum árið 2021.

Ásthildur hefur verið formaður Hagsmunasamtaka heimilanna frá 2017 og setið í stjórn og samninganefnd grunnskólakennara.
Alexander Schallenberg

Alexander Georg Nicolas Christoph Wolfgang Tassilo Schallenberg (f. 20. júní 1969) er austurrískur erindreki, lögfræðingur og stjórnmálamaður úr Austurríska þjóðarflokknum (ÖVP). Hann er fyrrverandi kanslari Austurríkis og núverandi utanríkisráðherra í stjórn Karls Nehammer. Schallenberg gegndi embætti kanslara Austurríkis í um tvo mánuði eftir að kanslarinn Sebastian Kurz sagði af sér þann 9. október 2021 og stakk upp á að Schallenberg tæki við af sér.

Uppvöxtur og menntun.

Schallenberg fæddist árið 1969 í Bern í Sviss, þar sem faðir hans vann sem sendiherra Austurríkis. Sem sendiherrasonur ólst Schallenberg upp á Indlandi, Spáni og í Frakklandi. Hann nam lögfræði við Vínarháskóla og við Panthéon-Assas-háskóla frá 1989 til 1994. Eftir útskrift nam hann við Evrópuháskólann í Brugge til ársins 1995.

Starfsferill.

Schallenberg hóf störf við utanríkisráðuneyti Austurríkis árið 1997. Hann tók við af Karin Kneissl sem utanríkisráðherra þann 3. júní 2019. Hann hélt þeirri stöðu í annarri ríkisstjórn Sebastians Kurz, sem tók við völdum þann 7. janúar 2020.

Eftir að Schallenberg sótti fund Evrópusambandsins í Lúxemborg dagana 12. október og 13. október 2020 ásamt belgíska utanríkisráðherranum Sophie Wilmès greindist hann með COVID-19. Wilmès staðfesti síðar á Twitter-síðu sinni að hún hefði greinst með kórónuveiruna.

Schallenberg tók við embætti kanslara Austurríkis eftir að Sebastian Kurz sagði af sér vegna spillingarrannsóknar í október 2021. Stjórnarandstæðingar héldu því þó fram að Kurz myndi áfram í reynd vera áhrifamesti maður ríkisstjórnarinnar sem leiðtogi Þjóðarflokksins og hygðist stýra Austurríki sem „skuggakanslari“ með Schallenberg sem staðgengil sinn.

Í desember tilkynnti Kurz hins vegar að hann hygðist hætta alfarið í stjórnmálum. Í kjölfarið lýsti Schallenberg því yfir að hann hygðist hætta sem kanslari þegar nýr formaður Þjóðarflokksins hefði verið kjörinn þar sem kanslari og flokksforingi ættu að vera sami maðurinn. Innanríkisráðherrann Karl Nehammer var valinn sem nýr formaður Þjóðarflokksins og nýr kanslari í ríkisstjórninni.

Önnur störf.

Schallenberg hefur frá árinu 2020 setið í trúnaðarráði Þjóðarsjóðs Austurríkis fyrir fórnarlömb þjóðernissósíalisma.

Schallenberg er skilinn og á fjögur börn.
Kurt Alder

Kurt Alder (10. júlí 1902 - 20. júní 1958) var þýskur efnafræðingur og nóbelsverðlaunahafi.

Var honum veittur nóbellinn í efnafræði ásamt Otto Diels, fyrir þeirra athuganir á því sem í dag er nefnt Diels–Alder-efnahvarf.

Er stór gígur á tunglinu eftir honum nefndur.
Barri (mannsnafn)

Barri er íslenskt karlmannsnafn.

Dreifing á Íslandi.
Rhytisma ulmi

Rhytisma ulmi er sveppategund sem leggst á blöð amerískra álmtegunda.
Rótbarði

Rótarsælda (fræðiheiti: "Heterobasidion annosum") eða rótbarði er algeng sveppategund í skógrækt erlendis, sérstaklega greniskógum og veldur ómældum skaða þar. Enn hefur hún ekki fundist á Íslandi.
Rhytisma himalense

Rhytisma himalense er sveppategund frá Kína sem leggst á blöð Ilex fargesii.
Carmen Laforet

Carmen Laforet Díaz, fædd 6. september 1921 í Barselónu og alin upp á Gran Canaria, dáin 28. febrúar 2004 í Madrid, var spænskur höfundur sem var virkur undir og eftir spænska borgarastyrjöldin. Hún er frægust fyrir fyrstu skáldsögu hennar, "Nada", sem gafst út 1944. "Nada" er ein mest þýdda spænska skáldsagan och Carmen hlaut spænsku bókmenntaverðlaunin Premio Nadal árið 1944.

Íslensk þýðing "Nada" eftir Sigurð Sigurmundssyni frá Hvítárholti kom út 1990 og heitir á íslensku "Hljómkviðan eilífa". Sigurður er líka útgefandi bókarinnar og skrifaði í formálanum að hann hafi aldrei lesið neitt annað eins á spænsku. Hann las söguna á rás eitt 1986.
Bent

Bent er íslenskt karlmannsnafn.

Dreifing á Íslandi.
Otur

Otur (fræðiheiti: "Lutra lutra"), einnig þekktur sem Evrópskur otur, er marðardýr ættað frá Evrasíu. Hann heldur sig við vötn og ár og fæðið er að mestu fiskur.
Skúli Magnússon (umboðsmaður Alþingis)

Skúli Magnússon (fæddur 14. október 1969 í Reykjavík) er íslenskur lögfræðingur, dómari, dósent við lagadeild Háskóla Íslands og frá 2021 umboðsmaður Alþingis.

Einkalif.

Skúli er giftur og á þrjú börn.

Lögfræðistörf.

Skúli hefur starfað við Héraðsdóm Reykjavíkur, Landsrétt, og Mannréttindadómstól Evrópu.

Umboðsmaður Alþingis.

Í apríl 2021 var Skúli Magnússon kosinn umboðsmaður Alþingis. Hann tók við embætti 1. maí af Tryggva Gunnarssyni, sem vék úr starfi að eigin beiðni.
Bláir

Bláir er sérútgáfa plötunar Bláir draumar sem Bubbi Morthens gaf út í samstarfi við Magnús Þór Jónsson (Megas) þann 10. október 1988. Bláir kom út 6. júní 2006 í tilefni afmælistónleika Bubba sama dag. Bláir er önnur sérútgáfa Blárra drauma en Megas gaf út sérútgáfu af plötunni árið 2002 sem fékk nafnið Englaryk í tímaglasi.

Lagalisti.

Plötunni getur verið skipt upp í tvo hluta: Annars vegar lög sem voru á upprunalegu plötunni; og útgáfur af lögunum hins vegar.

Lög sem voru á upprunalegu plötunni:

Aðrar útgáfur af lögum á plötunni sem voru á upprunalegu plötunni

8. Filterslaus kamel blús

9. Seinasti dagurinn

10. Ég bið að heilsa

11. Ég dansa tangó

12. Menn að hnýta snörur

13. Eitt til fimmtán glös

14. Hann er svo blár
Bergvin

Bergvin er íslenskt karlmannsnafn.

Dreifing á Íslandi.
Góð verk 07

Góð verk 07 var áritaður Ipod nano "spilastokkur" sem Bubbi Morthens gaf út 7. mars 2007 í samstarfi við Apple umboðið á Íslandi með safni gamalla laga. Stokkurinn var fjórða safnplata Bubba á ferlinum.
Acer grandidentatum

Acer grandidentatum er hlyntegund sem er ættuð frá mið-Montana til vestur Texas í Bandaríkjunum. Hún er stundum talin undirtegund af sykurhlyni.
Blómið

Blómið var hljómsveit sem íslenski tónlistarmaðurinn Bubbi Morthens stofnaði árið 1989. Með Bubba voru þeir Guðmundur Pétursson og Björgvin Gíslasson gítarleikarar, Ásgeir Óskarsson trommuleikari og Björgúlfur Egilsson bassaleikari. Sveitin var ekki langlíf, en hún gaf bara út eina plötu: smáskífuna Hver er næstur.

Hver er næstur: lagalisti.

Plata eitt: A-hlið

Hver er næstur

Þú þekkir þessi augu

Plata eitt: B-hlið

Sumarið í Reykjavík
Bellman (plata)

Bellman er plata með íslenska tónlistarmanninnum Bubba Morthens sem kom út 22. maí 2000. Með Bubba á plötunni er gítarleikarinn Guðmundur Pétursson, sem hafði verið tíður samstarfsmaður Bubba á plötum eins og Lífið er ljúft og smáskífum eins og Hver er næstur. Bellman var óvenjuleg plata miðað við aðrar plötur Bubba að því leyti að hann söng bara lög sænska tónskáldsins Carl Michael Bellman. (1740-1795) Daginn sem platan kom út hélt Bubbi opnunartónleika Listarhátíðar í Reykjavík þar sem að hann söng lög Bellmans. Bellman var fyrsta breiðskífa Bubba sem var unninn af Eyþóri Gunnarssyni síðan Arfur kom út tveimur árum áður.
Arfur (breiðskífa)

Arfur er plata með íslenska tónlistarmanninnum Bubba Morthens sem kom út 10. október 1998. Þetta var fyrsta platan síðan að Bubbi gaf út plötuna Hvíta hliðin á svörtu 3. nóvember 1996 þar sem hann stýrði upptökum sjálfur. Í viðtali við Morgunblaðið í júní 1998 sagðist hann vera að vinna upp úr Vikivakahandritum 15. til 17. öld sem hann fannst "óplægður akur"Ég hef einnig verið að vinna með þuluformið sem mér finnst vanmetið. Ég hef reynt að draga þuluna inn í nútímann og notað hana við að gera lög um óregluveröldina og eiturlyfjanotkun. Þessi form eru ómæld náma og arfur okkar og ættu að nýtast næstu kynslóð.

frásagnir í eins konar þuluformi, frásagnir um subbuskap og óréttlæti, frjálshyggju og ást, óblíð örlög og rotið innræti
Sögur af landi

Sögur af landi er plata með íslenska tónlistarmanninnum Bubba Morthens sem kom út þann 9. október 1990. Líkt og flestar plötur Bubba á þessum tíma vann hinn sænski Christian Falk plötuna með Hilmari Erni Hilmarssyni. Að sögn Hilmars bætti Falk miklu við lögin.Til dæmis flautukaflann í laginu Síðasti örninn sem og endurskapað lagið Sonnetta. Í viðtali við Bubba í DV sagðist Bubbi vera að vinna að plötu undir nafninu RASK, en því heiti var skipt út fyrir Sögur af landi.En þrátt fyrir að Bubbi bjóði ekki upp á margt nýtt á Sögum af landi fyrirgefst honum það einfaldlega vegna þess að þetta er skrambi góð plata. Bubbi virðist vera í mjög góðu jafnvægi, sáttur við lífið og tilveruna og umfram allt sjálfan sig. Allt þetta endurspeglast í tónlistinni og ekki síður í textunum sem eru betri og vandaðri en nokkru sinni fyrr

Sögur af landi var síðasta plata Bubba með Christian Falk. Í ljóði í ljóðabók Öskraðu gat á myrkrið talaði Bubbi um Falkhann gat tamið öll hljóðfærin

Þau hlýddu honum

eins og sirkusdýr

engin svipa bara ástríða

og fegurð hjartans

Lagalisti.

Plata eitt: A-hlið

Plata eitt: B-hlið

Á geisladiskaútgáfu plötunnar bætust eftirfarandi lög við

Á sérútgáfu plötunnar sem kom út þann 6. júní 2006 í tilefni fimmtugsafmælis Bubba bættust eftirfarandi lög við
Andrzej Duda

Andrzej Sebastian Duda (f. 16. maí 1972) er pólskur stjórnmálamaður sem hefur verið forseti Póllands frá árinu 2015. Hann hefur áður setið á pólska þinginu og á Evrópuþinginu. Duda er fyrrum meðlimur í hægriflokknum Lögum og réttlæti en hefur formlega verið óflokksbundinn frá því að hann tók við forsetaembætti. Hann er engu að síður talinn ötull stuðningsmaður ríkisstjórnar Laga og réttlætis.

Æviágrip.

Andrzej Duda er íhaldsmaður og kaþólskur þjóðernissinni. Hann er andvígur þungunarrofum, hjónabandi samkynhneigðra og tæknifrjóvgunum. Sem þingmaður hefur Duda talað fyrir því að læknar sem bjóða upp á tæknifrjóvganir séu dæmdir í fangelsi. Hann er hlynntur bandalagi Póllands við Bandaríkin og að Atlantshafsbandalagið hafi herstöðvar í landinu en er andvígur því að Pólland taki upp evru.

Duda bauð sig fram til forseta Póllands með stuðningi flokks síns, Laga og réttlætis, árið 2015 og vann nauman sigur gegn sitjandi forseta landsins, Bronisław Komorowski, með 51,55 prósentum atkvæða. Sigur Duda kom álitsgjöfum nokkuð á óvart þar sem hann var þá lítt þekktur og Komorowski hafði verið vinsæll forseti.

Lög og réttlæti náðu meirihluta á þingi stuttu eftir að Duda var kjörinn forseti og náðu því stjórn á öllum öngum ríkisvaldsins. Stjórn Laga og réttlætis hefur fylgt félagslegri stefnu sem hefur hjálpað mörgum Pólverjum, einkum á landsbyggðinni, að berjast við fátækt. Aftur á móti hefur stjórnin sætt ásökunum um að beina spjótum gegn minnihlutahópum eins og Gyðingum og hinsegin fólki. Í kosningabaráttu sinni fyrir endurkjöri árið 2020 lét Duda þau orð falla að hinsegin réttindi væru „hættulegri hugmyndafræði en kommúnismi.“

Duda vann naumt endurkjör árið 2020 með 51,2% atkvæða í annarri umferð gegn mótframbjóðandanum Rafal Trzaskowski, borgarstjóra Varsjár.
Skotfélag Hafnarfjarðar

Skotfélag Hafnarfjarðar var í hópi elstu íþróttafélaga landsins, stofnað árið 1871 eða þar um bil. Félagið starfaði um nokkurra ára skeið. Ekki má rugla því saman við Skotíþróttafélag Hafnarfjarðar frá árinu 1965.

Saga.

Fyrstu skipulögðu íþróttafélögin á Íslandi voru stofnuð um æfingar í skotfimi, fyrst og fremst af dönskum kaupmönnum og íslenskum embættismönnum. Skotfélag Reykjavíkur frá árinu 1867 var stærst og öflugast, en einnig er vitað um sambærilegt félag í Keflavík frá 1869.

Gísli Sigurðsson, íþróttaforkólfur í Hafnarfirði, tók saman heimildir um upphaf íþróttastarfs í bænum. Taldi hann sig hafa vitneskju um að stofnað hefði verið skotfélag í Hafnarfirði um árið 1871. Forgöngumaður þess var verslunarmaðurinn Edvard Biering, sem þá var búsettur í Hafnarfirði.

Æfingar fóru fram að Hörðuvöllum, einkum á sumrin. Notast var við gríðarmikinn og ævagamlan framhlaðning, sem sagður var uppruninn úr þrjátíu ára stíðinu. Hlaðið var undir byssuna á Völlunum og skotið á mark við klettinn Einbúa. Þá er vitað um skotkeppni sem fram fór í svokölluðu Knudtzons-pakkhúsi í tengslum við dansleik í bænum, þar sem Biering sjálfur fór með sigur af hólmi.

Botninn mun hafa dottið úr starfsemi félagsins þegar Biering flutti til Borgarness fáeinum árum síðar.

Í grein sinni um sögu Skotfélags Reykjavíkur árið 1951 segir Árni Óla frá skotkeppni Reykvíkinga og Keflvíkinga í byrjun árs 1871. Lætur hann þess getið að hópi manna úr Hafnarfirði hafi verið boðið til leiks, þrátt fyrir að ekkert skotfélag væri þar starfandi. Tíu Hafnfirðingar hafi skráð sig til þátttöku, þar á meðal C. Zimsen (faðir Knud Zimsen sem síðar varð borgarstjóri), H. Linnet og Þorfinnur Jónatansson. Hafa ber í huga að skráning sem þessi jafngilti því ekki að viðkomandi mættu til keppni, þar sem alsiða var að betri borgarar greiddu þátttökugjald en félu öðrum skotmönnum að keppa fyrir sína hönd. Hugsanlegt er þetta framtak Skotfélags Reykjavíkur hafi orðið kveikjan að stofnun félagsins í Hafnarfirði.
1930

Árið 1930 (MCMXXX í rómverskum tölum)

Á Íslandi.

Fædd

Dáin

Erlendis.

Fædd

Dáin
Bjargar

Bjargar er íslenskt karlmannsnafn.

Dreifing á Íslandi.
Brúskahlynur

Brúskahlynur (fræðiheiti: "Acer stachyophyllum") er hlyntegund sem er ættuð frá fjöllum Kína (Gansu, Henan, Hubei, Ningxia, Shaanxi, Sichuan, Tíbet, Yunnan), Myanmar, norður Indlandi, Bútan, og Nepal. Hún verður allt að 15m há.